นายกรัฐมนตรี เข้าร่วมการอภิปรายทั่วไปโดยไม่ลงมติ ขอ ส.ส.สู้ให้เต็มที่และสามัคคีกัน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมการอภิปรายทั่วไปโดยไม่ลงมติ ตามมาตรา 152 ระหว่าง วันที่ 17 -18 กุมภาพันธ์ 2565 ที่อาคารรัฐสภา ซึ่งนายกรัฐมนตรีได้พูดคุยกับ ส.ส.ที่มาต้อนรับ ที่บริเวณชั้น 1 ว่าขอให้สู้เต็มที่และสามัคคีกัน โดยไม่ตอบข้อซักถามของสื่อมวลชนว่ามีการเตรียมความพร้อมรับมือการอภิปรายอย่างไรบ้าง ระบุเพียงสั้นๆ ว่า ยังไม่เริ่มการอภิปรายส่วนกรณีที่นายทักษิณ ชินวัตร อดีตนายกรัฐมนตรี ออกมาเตือนนายกรัฐมนตรีให้ระวังจะถูกปล้นตำแหน่งกลางอากาศนั้น นายกรัฐมนตรี กล่าวว่า ไม่มีอะไรทั้งนั้น